**Schema lecției**

**Definiții**

Specia cuprinde ansamblul tuturor indivizilor asemănători din punct de vedere morfologic, anatomic, fiziologic, ecologic, genetic şi comportamental, care provin din strămoşi comuni şi care se pot încrucişa liber între ei, producând descendenţi fertili. Ea este unitatea taxonomică fundamentală a lumii vii.

 Karl Linne a fost creatorul sistematicii ştiinţifice a plantelor şianimalelor, el afirma că specia ,, este o operă a naturii, un produs natural, existând în realitatea înconjurătoare’’. Noțiunea de specie a fost folosită pentru prima dată de John Ray, în anul 1686.

**Denumirea speciei**

Pentru denumirea speciei se folosesc două cuvinte latine sau latinizate:

· denumirea genului (primul cuvânt), scrisă cu majusculă

· denumirea speciei (al doilea cuvânt), scrisă cu literă mică

**Caracteristicile speciei**

1. Fiecare specie ocupă un anumit teritoriu geografic, un areal, unde indivizii speciei nu sunt răspândiţi uniform, ci se află grupaţi în locurile cele mai potrivite pentru viaţa lor.

2. Dimensiunea teritoriului este variată

3. Capacitatea de înmulţire în cadrul speciei este de sine stătătoare datorită unei izolări reproductive: organismele unei specii nu se reproduc decât în cadrul speciei, având ascendenţă şi descendenţă comune

4. Speciile se delimitează unele de altele prin anumite caracteristici: morfologice, anatomice, fiziologice, biochimice, ecologice, dar mai ales reproductive etc.

5. Indivizii dintr-o populaţie nu sunt toţi la fel, ci diferiţi în funcţie de: vârstă, sexe, aspect, comportamen, etc

6. Populaţia/specia este formată dintr-un anumit număr de indivizi pe m2 sau pe unitate de volum apă.

7. Spre deosebire de un individ, care are o existenţă scurtă , o populaţie, ca întreg, continuă să existe un timp mai îndelungat

8. Indivizii unei specii se pot modifica în urma schimbării condiţiilor

Mediului, ca rezultat a unor relaţii neconcordante cu mediul de viaţă, a dezadaptării faţă de mediul modificat, apărând și dispărănd specii.

**Legătura speciei cu evoluția**

Specia nu este numai o etapă a evoluţiei, ci şi rezultatul evoluţiei.

· Ca etapă a evoluţiei, specia este o unitate instabilă, dinamică, în necontenită transformare evolutivă.

· Ca rezultat al evoluţiei, specia este o unitate cu tendinţe de stabilitate, de adaptare desăvârşită la mediul în care se trăieşte.

Specia este unitatea fundamentală în evoluţie.